**Forum Agenti**

A Forum Agenti – Országos Ügynökhálózat – ügynökeinek rendezvénye, ebben az évben 2022. **november 17 és 18.-án kerül megrendezésre Milánóban.**

A rendezvény honlapja elérhető a következő linken: <http://www.forumagenti.it/en>

Olaszországban egyes termékek esetében a piacra való belépés szinte csak ezeken az úgynevezett ügynökökön keresztül lehetséges. Az **ügynökök helyi és ágazati kapcsolatrendszerükön keresztül hatékonyan tudják meggyőzni az egyes termékek és szolgáltatások beszerzéséről a disztribútorokat és kereskedelmi egységeket**, valamint kereskedelmi láncokat.

A szóban forgó rendezvény keretében **termékek és szolgáltatások képviselői** kiállítói asztalt kapnak, ahol a terméküket bemutatva **fogadhatják** a releváns **ügynököket.** A két napos rendezvény során egy cég átlagosan **20-25 ügynöki tárgyalást is lebonyolíthat**, a szervezőktől már a rendezvény előtt megkapott lista feldolgozásával **akár előre egyeztetett időpontokban.**

A rendezvény során, illetve a későbbiekben a kiállító cégek a megítélésük szerint legmegfelelőbb szakmai portfólióval, ismeretekkel, kapcsolatrendszerrel, stb. rendelkező ügynök(ök)et választhatják ki, és igény szerint szerződhetnek velük. A rendszer fontos eleme, hogy az **ügynök csak akkor részesül jutalékban, ha a terméket értékesítette**, vagy megrendelést véglegesített kereskedelmi egységgel, vagy lánccal.

A Forum Agenti vezetősége a Milánói Magyar Külgazdasági Irodával történt megegyezését követően lehetőséget ad **minden magyar kiállító számára, hogy a honlapjukon meghirdetett 2.450 euró helyett 1.250 euróért vegyen részt az eseményen.** A kedvezményről az alábbi linken található további információ: <https://www.forumagenti.it/en/Forum-Agenti-Milano/682/ambasciata-di-ungheria>

Ezen felül a **Külgazdasági és Külügyminisztérium NEXT-KPI pályázata keretében a Milánói Főkonzulátus támogatási keretet nyert el**, amelyből a **magyar cégek részvételi díjának egy részét** van lehetősége f**inanszírozni (maximum 50%-át)**. Mivel a megítélt támogatás fix összegű, a cégenkénti pontos támogatási összeg a végleges kiállítói létszám ismeretében kerül majd kiszámításra.

A részvétellel vagy egyéb külkereskedelmi megkeresésükkel kapcsolatban, forduljanak hozzánk bizalommal:

|  |  |
| --- | --- |
| **KISS Edit**  külgazdasági attasé  Tel: + 39 348 690 5735  E-mail: Edit.Kiss@mfa.gov.hu | **PASCHEK Daniel**  külgazdasági attasé  Tel: + 39 379 278 4523  E-mail: Daniel.Paschek@mfa.gov.hu |